Alkotmányos alapjogok érvényesülése a büntetőeljárásban

Nappali tagozat  
2022-2023. tavaszi szemeszter

ELTE Büntető Eljárásjogi és Büntetés-végrehajtási Jogi Tanszék  
Oktató: Dr. Koósné dr. Mohácsi Barbara  
Tárgyfelvevők: joghallgatók

Számonkérés formája és gyakorisága: egy fiktív alkotmányjogi panasz lehetséges  
megoldásának kidolgozása egy rövid esszé formájában.

Kurzusleírás  
A kurzus célja a büntetőeljárásban érvényesülő alkotmányos alapjogok működésének a  
bemutatása jogeseteken keresztül. Az óra keretében bírósági ítéletek ellen benyújtott  
alkotmányjogi panaszok elemzésére kerül sor, amelyeken keresztül a hallgatók konkrét  
jogeseteket elemezhetnek, és láthatják, hogyan érvényesülnek, vagy épp nem érvényesülnek a gyakorlatban a büntetőeljárási alapelvek. A konkrét esetek vizsgálatával illusztrálni lehet a  
jogalkalmazás „erejét”, hogyan lehet egy „jó” jogszabályt rosszul alkalmazni, vagy egy „nem  
jól sikerült” jogszabályt jól alkalmazni; hol húzódik a határ a jogalkotás és a jogalkalmazás  
között, meddig terjedhet a bírói jogértelmezés. Az alapjogok közül elsősorban a tisztességes  
eljáráshoz való joggal kapcsolatos ügyek vizsgálatára kerül sor, amelynek keretében a  
független, pártatlan bíróság, a védelemhez való jog, a fegyveregyenlőség, jogorvoslathoz való jog részletes elemzése történik meg. Az esetek és a hozzájuk kapcsolódó alapjogok vizsgálatán keresztül érintőlegesen a büntetőeljárási jog kapcsolódó, fontosabb elméleti kérdéseiről is esik szó.

Tematika  
1. Bevezető óra, a tárgyalandó témák, a vizsgálati módszer ismertetése. Rövid bevezető  
az alkotmányjogi panasz típusairól, működéséről, milyen megoldásokat adhat az  
Alkotmánybíróság a büntetőüggyel összefüggésben benyújtott alkotmányjogi  
panaszokban.  
2. A független és pártatlan bírósághoz való jog 1.  
3. A független és pártatlan bírósághoz való jog 2.  
4. A(z előzetes) letartóztatással összefüggő alapjogi problémák 1.  
5. A(z előzetes) letartóztatással összefüggő alapjogi problémák 2.  
6. Bizonyítás a büntetőeljárásban, a fegyveregyenlőség elvének a sérelme a vád és a  
védelem bizonyításával kapcsolatosan 1.  
7. Bizonyítás a büntetőeljárásban, a fegyveregyenlőség elvének a sérelme a vád és a  
védelem bizonyításával kapcsolatosan 2.  
8. A tisztességes eljáráshoz való jog és a vád „törvényessége”  
9. Védelemhez való jog, anyanyelvhasználat büntetőügyekben  
10. A jogorvoslathoz való jog  
11. A fogvatartással kapcsolatos kártalanítás  
12. Konzultáció, a számonkérés eredményének ismertetése

Kötelező és ajánlott irodalom  
Bárd Károly: „Kit illet a tisztességes eljárás” in: Györgyi Kálmán ünnepi kötet, KJK-Kerszöv  
Jogi és Üzleti Kiadó Kft., Budapest, 2004, 31-51.  
Dobrocsi Szilvia: „A tisztességes eljárás elve mint a büntetőeljárás egyik alapvető  
követelménye.” Collega, 2005. április. 122.  
Farkas Henrietta: „A tisztességes eljárás főbb részjogosítványainak érvényesülése a  
büntetőperben”, Büntetőjogi Szemle 2014/1. 18.  
Koósné Mohácsi Barbara: „A tisztességes eljáráshoz való jog érvényesülése büntetőügyekben.”  
Magyar Jog, 2016, 12. szám, 731.  
Nagy Anita: „Az emberi jogok és a büntetőeljárás kapcsolata I.” Sectio Juridica et Politica,  
Miskolc, Tomus XXVIII. (2010). 341.  
Nagy Anita: „Az emberi jogok és a büntetőeljárás kapcsolata II.” Publicationes Universitatis  
Miskolcinensis Sectio Juridica et Politica, Tomus XXXIII (2015) 224.  
Nagy Anita: A tisztességes eljáráshoz való jog az Emberi Jogok Európai Bírósága  
Magyarországgal kapcsolatos gyakorlatában, különös tekintettel az ésszerű határidő  
követelményére Debreceni Jogi Műhely, 2011. évi (VIII. évfolyam) 3. szám (2011. július) 31-  
41.  
Tóth Mihály: A magyar büntetőeljárás az Alkotmánybíróság és az európai emberi jogi ítélkezés  
tükrében. KJK-Kerszöv Jogi és Üzleti Kiadó Kft., Budapest,2001